Καλά, τεράστιο βουνό.
Ο χάρτης είναι σαφής. Το κανάλι στο Αντίστροφο Βουνό θα μας πάει
πιο γρήγορα στη Μεγάλη Ρότα.
Τότε, πάμε.
Δεν ξέρω πολλά από πλοήγηση, αλλά ξέρω σίγουρα ότι τα πλοία δεν ανεβαίνουν
βουνά.
Η Νάμι ξέρει πώς γίνεται. Εμένα αυτό μου αρκεί.
Καλά, έχω μια θεωρία για το πώς γίνεται.
Τα διάφορα ρεύματα λογικά θα μας ανεβάσουν. Ωστόσο, τα νερά εδώ
είναι πιο κρύα, άρα τα ρεύματα στους πρόποδες του βουνού φτάνουν ως
τον βυθό. Κι αν δεν τα πετύχουμε ακριβώς, ίσως βουλιάξουμε και καταλήξουμε
στον πάτο.
Πώς;
Δεν είναι κι απλό.
Ή το πετυχαίνεις ή πεθαίνεις.
Οκέι, μάλλον είναι απλό. Η Κόκκινη Γραμμή περιβάλλει όλο τον κόσμο. Δεν γίνεται
να πάμε γύρω γύρω, μόνο να τη διασχίσουμε.
Αν η πλοηγός μας λέει ότι έτσι πάμε στη Μεγάλη Ρότα, τότε έτσι πάμε
στη Μεγάλη Ρότα.
ΑΣΦΑΛΗΣ ΔΙΑΔΡΟΜΗ... ΜΑΛΛΟΝ; ΘΕΡΜΟ ΡΕΥΜΑ ΜΑΣ ΠΑΕΙ ΠΑΝΩ;
Βλέπω πολλά ναυάγια.
Είδες; Δεν καταλήγουν όλοι στον πάτο της θάλασσας.
Κράτα το σταθερό, Ούσοπ.
Ήρεμα με το πηδάλιο.
Ούσοπ, όλο αριστερά!
Εντάξει, δεν ήταν και τόσο χάλια.
Παιδιά, κρατηθείτε!
Ναι!
Νάμι! Το Μέρι δεν με υπακούει!
Ούσοπ, θα πέσουμε στα βράχια, κάνε αριστερά!
Δεν μπορώ! Το ρεύμα είναι πολύ δυνατό!
Κράτα το γερά!
Μείνε αντίθετα στο ρεύμα!
Έλα, Μέρι, κάνε μου τη χάρη!
Μη σπρώχνετε τόσο δυνατά, γιατί θα…
Όχι!
…Σπάσει.
Τώρα, πώς θα στρίβω;
Ετοιμαστείτε για πρόσκρουση!
Σωθήκαμε!
Όχι, ακόμα δεν έχουμε βγει!
Στήστε το κατάρτι. Θα πάω μπροστά.
Άσ' το σ' εμένα.
Φτάνουμε στην κορυφή!
Ναι! Αυτό! Αυτό είναι βόλτα!
Φτιάξτε τα σχοινιά! Πάμε όλο δεξιά!
Ναι! Έλα, πάμε! Πάμε, Μέρι!
Στρίψτε!
Τα καταφέραμε!
Η Μεγάλη Ρότα!
Τώρα μένει απλώς να πάμε προς τα κάτω.
Πρόσω ολοταχώς.
Τι είναι αυτό;
Ό,τι και να είναι, θα μας χτυπήσει!
Φάλαινα!
Κάνε στην άκρη!
Λούφι! Όχι!
Λούφι!
Άλλα πέντε λεπτάκια, Νταντάν.
Ε, εσύ!
Σταμάτα!
Φέρε πίσω το πλήρωμά μου!
Ωραία, αφού θέλεις να τις φας, πολύ ευχαρίστως, ψάρι!
Βρε βλάκα!
Μην είσαι τόσο δειλός, έλα πιο κοντά!
Έλα!
Εάν…
Εάν κολυμπούσα, θα είχες μπλέξει τόσο άσχημα αυτήν τη στιγμή.
Θα χρειαστείς κάτι πολύ μεγαλύτερο απ' τις γροθιές σου.
Εσύ ποιος είσαι;
Ένας γέρος είμαι, που κάνει τη δουλειά του.
Ωραία, λοιπόν, υπερτροφική μαρίδα.
Οι φίλοι μου είναι ακόμα εκεί μέσα.
Πρέπει να τους βγάλουμε αμέσως τώρα!
Οι φίλοι σου είναι νεκροί.
Πρέπει να τους βγάλω από τη φάλαινα.
Δεν φεύγω μέχρι να πάρω απαντήσεις. Ποιος είσαι;
Ποια είναι η φάση με τη φάλαινα; Και πώς θα τους βγάλω;
Θέλεις απαντήσεις; Ευχαρίστως. Με λένε Κρόκους. Η δουλειά μου είναι
φαροφύλακας. 71 ετών. Δίδυμος. Ομάδα αίματος Άλφα Βήτα.
Αυτή η τρελή φάλαινα θέλει να διασχίσει την Κόκκινη Γραμμή,
κάτι αδύνατο. Όσο για το πλήρωμά σου, είναι ανώφελο.
Σ' το είπα πριν από λίγο.
Οι φίλοι σου είναι νεκροί.
Δεν τους ξέρεις καθόλου.
Λέει τίποτα ο χάρτης για μια τεράστια φάλαινα;
Προφανώς και όχι.
Λέτε ο Λούφι να 'ναι καλά;
Εννοείται. Ο Λούφι είναι ανθεκτικός.
Πρέπει, κάπως, να βγούμε από δω μέσα.
Μήπως να βρω εγώ σχέδιο αυτήν τη φορά;
Δεν ήξερα ότι η φάλαινα θα ήταν εκεί, εντάξει; Άλλος έσπασε το πηδάλιο με
τους τεράστιους μυς του.
-Δεν είναι κομπλιμέντο. -Ναι, είναι κομπλιμέντο.
Καλά. Ούσοπ, ξέρεις πώς να φτιάξεις το Μέρι, έτσι;
Εννοείται, αλλά η λαγουδέρα είναι άχρηστη χωρίς νέο στρόφαλο.
Λες να 'χει κανένα απ' τα άλλα;
Τα άλλα;
Αυτά τα επικίνδυνα ναυάγια;
Επικίνδυνα και μάλλον στοιχειωμένα.
Νομίζω, αυτή είναι δουλειά για δύο.
Όσο λείπουν αυτοί, θα σκεφτώ ένα σχέδιο για να βγούμε από δω.
Άσ' το σ' εμένα.
Το σπαθί σου δεν θα μας βγάλει απ' τη φάλαινα.
Αυτό θα το δούμε.
Προχώρα κι ετοίμασε τη μοτοσυκλέτα.
Ναι, πλοίαρχε. Αλλά η Μεγάλη Ρότα είναι εκτός της δικαιοδοσίας μας, οπότε
πρέπει να κάνουμε επίσημο αίτημα στους ανώτερούς μας, και…
Ορίστε το αίτημα. Δεν με νοιάζει. Αυτό να τους πεις.
Και γιατί δεν μου το λες ο ίδιος, πλοίαρχε;
Αντιναύαρχε Γκαρπ. Καλώς ήρθατε στο Λογκτάουν.
Δεν έρχονται και πολύ συχνά εδώ τα μεγάλα κεφάλια. Έχετε έρθει για την επέτειο, ε;
Επέστρεφα στο Αρχηγείο των Ναυτικών, αλλά σκέφτηκα να κάνω μια στάση, έτσι, να δω
πώς πάτε.
Θέλω να συζητήσω κάτι μαζί σου. Επιπλέον, είναι ευκαιρία οι δόκιμοί μου
να διευρύνουν τους ορίζοντές τους.
-Επιτέλους, κατεβήκαμε απ' το πλοίο. -Χελμέπο, σιωπή.
Τι; Εσύ λιποθύμησες και ξέρασες πιο πολλές φορές από μένα στην
εκπαίδευση. Έλα, αφού αξίζουμε την άδεια.
Μαζεύετε κι αδέσποτα τώρα;
Βλέπω, οι δόκιμοι δεν είναι όπως ήταν κάποτε.
Ούτε κι εσύ ήσουν υπόδειγμα νεοσύλλεκτου στην αρχή.
Θα εκπλαγείς, νομίζω.
Περιηγηθείτε στην πόλη, παιδιά. Κάτι θα μάθετε.
Εγώ θα τα πω με τον αξιοσέβαστο πλοίαρχό μας.
Κύριε, δεν θα μάθουμε πιο πολλά αν μείνουμε κι εμείς;
Οι δύο μας. Αν δεν θέλετε να εξερευνήσετε, γυρίστε στο πλοίο.
Έμαθα ότι ο Μπόγκαρντ έχει πολλές καινούργιες ιδέες για το πώς να
-κάνεις πους απς. -Η Τασίγκι θα τους τα δείξει όλα.
Τέλεια.
Σ' ακολουθώ, πλοίαρχε.
Από δω, ελάτε.
Γεια.
Λουλουδά, βοήθησέ με!
Παππού, άνοιξέ μου!
Πρέπει να σώσω τους φίλους μου από τη φάλαινα!
Ξέρω ότι μ' ακούς!
Λουλουδοπαππού, βοήθα με!
Άνοιξε την πόρτα!
Άνοιξε!
ΑΓΝΟΕΙΤΑΙ Η ΠΡΙΓΚΙΠΙΣΣΑ ΤΟΥ ΑΛΑΜΠΑΣΤΑ
Ησυχία, επιτέλους.
Μάλλον δεν έχεις ιδέα πόσο δύσκολα βρίσκεις εδώ κάποιον να σου φτιάξει
την πόρτα.
Οι φίλοι μου κι εγώ ορκιστήκαμε να διασχίσουμε τη Μεγάλη Ρότα και να
κυνηγήσουμε τα όνειρά μας.
Και δεν σαλπάρω χωρίς εκείνους.
Θα κάνω ό,τι χρειαστεί για να βγουν οι φίλοι μου απ' τη φάλαινα.
Γιατί τίποτα…
…τίποτα δεν σταματάει τον Μόνκι Ντι Λούφι και το πλήρωμά του!
Δεν θα τα παρατήσεις με τίποτα, έτσι;
Όχι.
Ένας τρόπος υπάρχει να πλησιάσεις τον Λαμπούν με ασφάλεια και να δεις
αν οι φίλοι σου είναι ζωντανοί.
Τον Λαμπούν;
-Του έβγαλες κι όνομα; -Όχι, από πριν το 'χε.
Σ' ευχαριστώ πολύ.
Κάποιον μου θυμίζεις, ξέρεις.
Ούτε αυτός το βούλωνε.
Πόσα τέτοια πούρα καπνίζεις την εβδομάδα;
Ανάλογα τη βδομάδα.
Και τι βδομάδα κι αυτή. Μια σπάνια μαύρη κηλίδα στο εξαίρετο βιογραφικό
του πλοιάρχου Σμόκερ.
Πάντα σοβαρός.
Μου θυμίζεις τον εαυτό μου στην ηλικία σου.
Εγώ δεν έγινα Ναυτικός για να λέω ότι είμαι πετυχημένος.
Και πάλι…
Πονάει όταν το πλοίο σαλπάρει.
Κάτι θα ξέρετε.
Έχω μάθει πως τα Ψάθινα Καπέλα πάνε να βρουν το One Piece. Πιστοί στα
χνάρια του Γκολντ Ρότζερ.
Δεν είναι οι πρώτοι.
Ούτε κι οι τελευταίοι.
Θα τον κυνηγήσω.
Επειδή σου το έσκασε;
Επειδή θέλει να τελειώσει ό,τι άρχισε ο Γκολντ Ρότζερ.
Όντως συγκρίνεις τον Λούφι με τον Ρότζερ;
Δεν ήσασταν εκεί. Δεν είδατε πώς χαμογελούσε μπροστά στον θάνατο. Όπως ο
Γκολντ Ρότζερ.
Πρέπει να τον σταματήσω. Θα κάνω ό,τι χρειαστεί.
Ξέρω ότι θέλετε να προστατεύσετε τον εγγονό σας.
Τίποτα απολύτως δεν ξέρεις.
Δεν προσπαθώ πια να προστατεύσω τον Λούφι.
Οι πειρατές δεν περνάνε από την Ήρεμη Ζώνη, μόνο τα δικά μας πλοία
περνάνε.
Η μόνη περίπτωση να μπουν στη Μεγάλη Ρότα είναι μέσα απ' το Αντίστροφο Βουνό.
Το πιο πιθανό είναι ότι δεν θα καταφέρουν να επιζήσουν.
Μη σπαταλάς τον χρόνο σου.
Τον χρόνο μου τον σπαταλάω όσο στρογγυλοκάθομαι εδώ πέρα.
Μ' όλο τον σεβασμό.
Το αίτημά σου, αν μπορείς να το πεις έτσι, απορρίπτεται.
Κύριε…
Τα προσόντα σου είναι αλλού απαραίτητα. Τα Ψάθινα Καπέλα είναι μια σταγόνα
νερό στον ωκεανό της Μεγάλης Ρότας.
Οι Ναυτικοί ασχολούνται με όσα απειλούν πραγματικά το εύθραυστο πολιτικό μας
οικοσύστημα.
Το Βασίλειο του Αλαμπάστα είναι στα πρόθυρα εμφυλίου πολέμου. Η πριγκίπισσά
τους ακόμα αγνοείται. Μάλλον, την απήγαγαν. Και, στο μεταξύ, ο
Επαναστατικός Στρατός αποκτά νέους υποστηρικτές κάθε μέρα, ενώ επιχειρεί
ν' ανατρέψει την Παγκόσμια Κυβέρνηση.
Και ο αρχηγός τους…
Είναι στο Λογκτάουν.
Ο Ντράγκον.
Εκείνος τους βοήθησε να δραπετεύσουν.
Έτσι, ε;
Αν θες να κάνεις το καθήκον σου…
…έλα να σου δείξω τι εστί πραγματική απειλή.
Δεν είναι νερό.
Γαστρικό οξύ.
Είναι τόσο δυνατό, που μπορεί να λιώσει και πλοία. Τη σάρκα, λογικά, τη
λιώνει για πλάκα.
Άραγε, πόσο θ' αντέξει το Μέρι μέχρι να λιώσει;
Δεν θέλω να το μάθω.
Τα πιο εκδικητικά φαντάσματα είναι των ναυαγίων.
Ναι, σωστά.
Πού το ξέρεις; Σε βιβλίο το δες; Ποιος το έγραψε; Ήταν τεκμηριωμένο;
Τι είναι αυτός ο στρόφαλος, τέλος πάντων;
Συνδέει το πηδάλιο με τη λαγουδέρα. Χωρίς πηδάλιο και χωρίς λαγουδέρα, το πλοίο
δεν στρίβει.
Ποτέ δεν ξέρεις τι σε περιμένει, φιλαράκι.
Εσένα πολύ χαλαρό σε βλέπω.
Αφού ξέρεις, σε μια κουζίνα, ποτέ δεν ξέρεις τι σε περιμένει.
Αλλά εσύ μένεις συγκεντρωμένος, έχεις πίστη στα χέρια, στα εργαλεία
σου, και στηρίζεσαι στην ομάδα σου.
Τότε, θα δεις ότι όλα λύνονται.
Αυτό, βασικά, κάπως με εμπνέει.
Αν έχεις τέτοια πίστη, ποτέ δεν θα φοβηθείς.
Ξαφνιάστηκα.
Δεν φοβήθηκα.
Δεν κρίνω.
Δεν έχει πεθάνει και πολλή ώρα, είναι φρέσκος.
Είναι πάνω στον στρόφαλο. Για κάν' τον λίγο άκρη να τον φτάσω.
Δεν το κάνεις εσύ, να πιάσω εγώ τον στρόφαλο;
Αφού δεν ξέρεις καν τι είναι ο στρόφαλος.
Είναι εκείνο το στρογγυλό.
Κάτω από το χέρι του πεθαμένου.
Ναι. Εγώ νομίζω ότι το έκανα το χρέος μου με αυτά που σου είπα, οπότε λέω να κάτσω
εδώ πέρα.
Θα τα καταφέρω.
-Ναι, φιλαράκο. -Θα το φτιάξω το πλοίο μας.
Ναι, το 'χεις.
Θα το φτιάξω το πλοίο. Θα το φτιάξω. Θα το φτιάξω.
Το 'χεις.
Είναι άθικτο.
Δεν ήταν πτώμα. Απλά ένας περίεργος.
Τότε, μια χαρά.
-Εσύ τον στρόφαλο. -Ωραίο το πλοίο σας, πάντως.
Θα το πάρουμε εμείς.
Πολύ γρήγορος είσαι για πτώμα.
Κι εσύ είσαι πολύ ικανός για κάποιον που μόνο κλωτσάει.
Εγώ το κάνω για το στυλ. Όμως, όπως είσαι ντυμένος, μάλλον δεν ξέρεις καν
τι θα πει αυτό.
Σάντζι! Πρόσεχε πού πατάς!
Είπε ότι θα μας "πάρουν" το πλοίο.
Οπότε, είναι κι άλλοι εκεί πέρα.
Έπαθε κάτι η πυξίδα σου;
-Όχι. -Καλώς.
Θα πρέπει να σαλπάρουμε αμέσως μόλις κάνω τη φάλαινα ν' ανοίξει το στόμα της.
Τι κάνεις; Εκτός απ' το να χαλάς το σχοινί μας.
Είπες ότι με το σπαθί μου δεν θα βγούμε από δω, οπότε…
Έφτιαξα ένα μεγαλύτερο.
Τι;
Όταν φτιαχτεί το πηδάλιο, μ' αυτό εδώ, θα τσιγκλήσω αυτό το πράγμα που
μοιάζει με σάκο του μποξ. Αυτό στον ουρανίσκο του.
Τη σταφυλή;
Άρα είναι θηλυκιά.
Τέλος πάντων. Μετά, εμετός κι ελευθερία.
Μετά, είναι το πιο ηλίθιο σχέδιο που έχει ξεστομίσει άνθρωπος.
Ναι, είναι το μόνο σχέδιο που έχουμε, οπότε…
Η πυξίδα μου ξέρεις πού πήγε;
Ζόρο, λίγη βοήθεια!
Συγγνώμη, αλλά θέλω το πλοίο σας.
Άφησέ τη.
Κάτι έχασα, έτσι;
Πόση ώρα θα πάρει αυτό;
Έλεος!
Σου είπα. Θα περιμένουμε μέχρι ο Λαμπούν ν' αναδυθεί ξανά. Κι όταν το κάνει, θα
πρέπει να έχω έτοιμο το ηρεμιστικό.
Δεν υπάρχει περίπτωση να πλησιάσεις τη φάλαινα, εάν πρώτα δεν την
έχουμε ηρεμήσει τελείως.
Πόσες φορές το πίνει αυτό;
Τώρα πια, έως και 20 τη μέρα. Χωρίς αυτό, θα 'σπαγε το κεφάλι του στην Κόκκινη
Γραμμή.
Γιατί χτυπάει το κεφάλι του έτσι; Εσύ γιατί τον φροντίζεις; Κατοικίδιό
σου είναι;
Εννοείται πως όχι. Τα απεχθάνομαι τα ζώα. Και τους ανθρώπους απεχθάνομαι, βασικά.
Το μόνο που ήθελα ήταν όλοι να μ' αφήσουν ήσυχο.
Γι' αυτό και μετακόμισα σ' έναν φάρο στη μέση του πουθενά.
Τότε, γιατί το κάνεις;
Επειδή…
έδωσα μια υπόσχεση κι εγώ.
Μπράβο σας που διασχίσατε το Αντίστροφο Βουνό.
Καλώς ήρθατε στο νεκροταφείο σας.
Συγγνώμη που αράξαμε όσο κάνουμε επισκευές. Στο Δυτικό Μπλε, με ξέρουν ως
Κάλικο Γιόρκι. Καπετάνιος των Πειρατών Ρούμπαρ.
Μπορείτε να μείνετε όσο επισκευάζετε το πλοίο σας.
Αλλά μη μου δημιουργήσετε πρόβλημα.
-Λαμπούν; -Λαμπούν!
Να τον, εκεί είναι!
Καλά, έχετε και φάλαινα μαζί;
Θα διώξει όλα τα ψάρια.
Τότε, ας κάνουμε μια συμφωνία.
Θα μοιραστείς τον μόλο σου μ' εμάς κι εμείς τη μουσική και το φαΐ
μας μαζί σου.
Είναι χάλια η μουσική σας και, από φαΐ, έχω μπόλικο.
Ίσως, τότε, θες λίγο ποτό.
Πώς καταλήξατε με μια φάλαινα στο πλήρωμά σας;
Άρχισε να μας ακολουθεί στο Δυτικό Μπλε.
Μάλλον, απομακρύνθηκε απ' το κοπάδι κι έμεινε ολομόναχος στο πέλαγος.
Το πλήρωμα δέθηκε μαζί του.
Ειδικά όταν είδαν πόσο αρέσει στον Λαμπούν μας η μουσική.
Άντε, πλήρωμα, έλα εδώ! Του Μπινκ να πάμε το ποτό!
Τι θα δω και πού θα βγω; Το κύμα μ' οδηγάει!
Σαν τελειώσει ο χορός Πια θα γίνω σκελετός!
Τραγούδησε να ζήσει, αν θες
Η ιστορία αυτή!
Είναι απίστευτο που κατάφερε να διασχίσει το Αντίστροφο Βουνό.
Ναι. Ναι, είναι σκληρό καρύδι.
Όχι αρκετά σκληρό για τη Μεγάλη Ρότα, ωστόσο.
Τα θηρία που ζουν στα βάθη της θάλασσας θα τον φάνε για πρωινό, τη στιγμή που θα
σηκώσετε άγκυρα.
Αν ο Λαμπούν κινδυνεύσει…
όλοι οι άντρες του πληρώματός μου θα θυσιαστούν για αυτόν.
Φαντάσου να φτάσεις στη Μεγάλη Ρότα και να τα θυσιάζεις όλα για μια φάλαινα.
Πήρατε ένα ανυπεράσπιστο πλάσμα…
και το αφήνετε ελεύθερο σε τόσο επικίνδυνα νερά.
Δεν θα βαραίνει τη δική μου συνείδηση.
Είναι ανεκτίμητα όσα έκανες για εμάς και τον Λαμπούν.
Δεν υπήρχε περίπτωση να δεχτώ αν δεν με είχες πήξει στα ξίδια.
Είσαι καλός άνθρωπος, Κρόκους.
Θα τον κρατήσεις τον λόγο σου.
Ναι.
Θα πάμε σ' όλον τον κόσμο απ' τη Μεγάλη Ρότα. Και θα ξανάρθουμε εδώ πέρα,
απ' την άλλη πλευρά του βουνού.
Υπόσχομαι πως θα γυρίσουμε απ' το ταξίδι μας.
Και θα κάνουμε πάρα πολλά ακόμα όλοι μαζί.
Αυτό το τραγούδι το ξέρω.
"Το Ποτό του Μπινκ".
Κι εμένα μου το έλεγε κάποιος.
Κάποιος που έφυγε πριν από πολύ καιρό.
Έτσι, ο Λαμπούν έμεινε εδώ κι αυτοί δεν γύρισαν ποτέ.
Ακόμα κι εγώ ο ίδιος πήγα να τους ψάξω. Μια αξιόπιστη πηγή μου είπε ότι είδε το
πλοίο τους να φεύγει απ' τη Μεγάλη Ρότα. Ο Λαμπούν νομίζει ότι πλέουν πίσω απ' το
βουνό. Και πως, αν το χτυπήσει δυνατά, θα τα καταφέρει να τους βρει.
Η Κόκκινη Γραμμή είναι αδιαπέραστη.
Κι αυτός θα τη χτυπάει μέχρι να πεθάνει. Έκανα ό,τι μπορούσα για να σταματήσει,
του είπα ακόμα κι αυτό που έμαθα.
Λαμπούν! Έπρεπε να σου πω την αλήθεια. Δεν θα γυρίσουν ξανά.
Σε άφησαν, Λαμπούν. Παράτα τα πια, αλλιώς θα σκοτωθείς.
Σταμάτα!
Μα δεν είχε νόημα.
Και τώρα κάνω ό,τι μπορώ ώστε ο Λαμπούν να μην πάθει τίποτα. Αλλά μόλις
περάσει η επίδραση του ηρεμιστικού, ξαναρχίζει.
Δεν θα το αποδεχτεί ποτέ ότι δεν θα επιστρέψουν.
Είσαι καλός, τελικά.
Φροντίζεις τους φίλους σου.
Μα εγώ δεν μπορώ να φροντίσω κανέναν.
Αλλά έχει μόνο εμένα.
Ο Κάλικο Γιόρκι ήξερε ότι είσαι έμπιστος.
Δεν έχει σημασία.
Ο Λαμπούν έχει πάρει δόση τόσο πολλές φορές, που το ηρεμιστικό
χάνει την αποτελεσματικότητά του. Και, σύντομα, θα πάψει να…
Έλα. Όλο και κάπως θα μπορούμε να τον βοηθήσουμε.
Θα πρέπει να αποδεχτεί ότι πάνε οι φίλοι του.
Ούτε κι εσύ το αποδέχεσαι.
Πώς το βλέπεις;
Το πηδάλιο λειτουργεί και πάλι. Μόλις ξεμπλέξω αυτόν τον κόμπο, είναι έτοιμο
-να φύγουμε. -Καλά, πρόσεχε.
Μην ανησυχείς για μένα, Νάμι.
Καλά είμαι. Καλά είμαι.
Λοιπόν, ακούμε.
Μιλήστε, αλλιώς θ' αρχίσω να κόβω άκρα.
Γιατί είστε εδώ;
Υπάρχουν πολλοί λόγοι να καταλήξεις σε στομάχι φάλαινας. Ο δικός σας ποιος
-είναι; -Γιατί θέλατε το πλοίο μας;
Τι, περπατώντας θα βγούμε;
Λύστε μας τώρα αμέσως, αλλιώς θα χάσετε τη ζωή σας.
Τώρα, δηλαδή, εσύ νομίζεις ότι φοβόμαστε δύο άοπλους που ντύθηκαν λες και
παίζουν σε κακό ερασιτεχνικό θέατρο;
Δεν φαντάζεστε τι πράγματα είμαστε ικανοί να κάνουμε.
"Είστε";
Γελοία ντυσίματα. Αβάσιμη αυτοπεποίθηση. Έχω δει κι άλλους σαν κι αυτούς.
Ήξερα κάποιον που λεγόταν Κύριος 7.
Ήρεμα, Ζόρο.
Άρα, λοιπόν, εσύ είσαι ο Κύριος 9.
Βλέπω ότι η φήμη μας προηγείται.
-Ποιοι είναι; -Οι Επιχειρήσεις Μπαρόκ.
Εδώ και πολύ καιρό, οι Ναυτικοί τους αναζητούν. Κυνηγούν κάθε
ίχνος αυτής της μυστηριώδους απειλής.
Μια οργάνωση με πλοκάμια που εκτείνονται απ' τη Μεγάλη Ρότα σε όλες τις θάλασσες.
Στην αρχή ήταν απλώς μια φήμη. Ένας δυσοίωνος ψίθυρος. Αλλά πλέον
έχουν θράσος.
Το Σελς Τάουν είναι απλώς το τελευταίο οχυρό Ναυτικών που ξεκλήρισαν.
Ποιος είναι ο στόχος τους;
Άγνωστο. Δεν έχουμε καταφέρει να πιάσουμε κανέναν πράκτορά τους. Όχι ζωντανό,
δηλαδή.
Όλοι έχουν κωδικά ονόματα, ώστε να μην αποκαλυφθεί η ταυτότητά τους.
Η ταυτότητα του αρχηγού τους, του Κυρίου 0, παραμένει άγνωστη. Ούτε τα
υψηλά κλιμάκια της οργάνωσης δεν την ξέρουν.
Δεν σου είπα να περιμένεις με τους νεοσύλλεκτους;
Άσ' τους χαιρετισμούς και φύγε.
Μάλιστα.
Θα σου επιτρέψω να φύγεις για τη Μεγάλη Ρότα.
Δεν ζήτησα ποτέ άδεια.
Μα η αποστολή σου είναι μία. Να πιάσεις κάποιον απ' τις Επιχειρήσεις Μπαρόκ
ζωντανό. Μάζεψε όσες πληροφορίες μπορείς πριν καταλήξει έτσι και κάποιο
άλλο νησί.
-Γιατί εγώ; -Είσαι προσεκτικός.
Αδίστακτος.
Και πάντα κάνεις ό,τι χρειαστεί.
Το ζιτ που κουβαλάς.
Έχει αιχμή από θαλασσόπετρα, σωστά;
Όντως.
Αυτό και οι άλλες σου δυνάμεις σου δίνουν αξιοζήλευτο πλεονέκτημα. Και γι' αυτό σε
θέλω μαζί μου σε αυτό.
Αλλά πάντα να θυμάσαι πως υπάρχει και μια μεγάλη εικόνα.
Είναι μια οργάνωση δολοφόνων.
Είχαν στείλει τον Κύριο 7 να με στρατολογήσει, πριν από καιρό.
Υποθέτω, είπες όχι.
Έδωσα πιο αιχμηρή απάντηση.
Τον έκοψα στη μέση.
Ναι, το πιάσαμε.
Λοιπόν, άκου, δεν φαίνονται πολύ επικίνδυνοι. Εσύ ο ίδιος σκότωσες
τον Επτά. Ο Εννιά, βασικά, ηττήθηκε από μόνος του πέφτοντας σε μια τρύπα,
οπότε…
Είμαι μέσα στη φάλαινα πολλές μέρες. Δεν είμαι στα φόρτε μου.
Πες τους, μις Γουένσντεϊ.
Νούμερα και μέρες για ονόματα.
Έξυπνο.
ΕΠΙΧΕΙΡΗΣΕΙΣ ΜΠΑΡΟΚ ΜΙΣ ΓΟΥΕΝΣΝΤΕΪ
ΕΠΙΧΕΙΡΗΣΕΙΣ ΜΠΑΡΟΚ ΚΥΡΙΟΣ 9
Λέω να τους κανονίσουμε με τον παλιό, καλό τρόπο.
Τους ρίχνουμε στη θάλασσα.
Ο καπετάνιος δεν θα 'θελε να σκοτώσουμε κανέναν.
Ο καπετάνιος μας δεν είναι εδώ, όμως, έτσι;
Να μαντέψω.
Εσύ είσαι η πλοηγός που εξαιτίας της είστε εδώ πέρα.
Κι εσύ η κλέφτρα που μου πήρε την πυξίδα. Λέγε, πού είναι;
Πήγε για κολύμπι.
Τη χρειαζόμουν.
Δεν βλέπω να σε βοηθούσε και πολύ. Είναι άχρηστη στη Μεγάλη Ρότα.
Τα μαγνητικά πεδία είναι εντελώς διαφορετικά. Θέλει Πυξίδα Πεδίων,
ξέρεις.
Πείτε μου ότι έχετε Πυξίδα Πεδίων.
Ναι, προφανώς.
Τι είναι αυτό;
Απ' όλες τις φάλαινες, σε όλον τον κόσμο, η υπερομάδα κατέληξε στην ίδια με μας.
Δεν θα βγούμε ποτέ από δω.
Τουλάχιστον, το δικό μας πλοίο έμεινε άθικτο, σε αντίθεση με το δικό σας.
Το πλήρωμα, πάντως, απ' τον πλοηγό φαίνεται πάντα. Άρα, θα πεθάνετε όλοι.
Πόσο εκτός τόπου και χρόνου είσαι, αλήθεια;
Πιαστείτε γρήγορα από κάτι.
Ούσοπ!
Ούσοπ! Ούσοπ! Ψυχραιμία.
Δεν γίνεται!
Να πάρει! Ξύπνησε νωρίς. Έλα.
Τι τους συμβαίνει τώρα εκεί μέσα;
Τίποτα καλό.
Ούσοπ!
Βιάσου, παππούλη.
-Δεν τον πιάνει. -Το 'πα εγώ να βάλω διπλή δόση.
-Πρέπει να πάω πιο κοντά. -Έχεις τρελαθεί;
Θα πεθάνεις.
Δεν με ενδιαφέρει.
Πρέπει να του βρούμε κάτι να κρατηθεί!
Πάρε.
Τι είναι αυτό;
Όχι!
Καλά, ήμουν σίγουρη ότι θα πιάσει.
Ε, φάλαινα!
Μην τολμήσεις να πειράξεις τους φίλους μου!
Δεν θα σ' αφήσω να φας το πλήρωμά μου!
Όχι!
Μην μ' αφήνετε!
Τραβήξτε με!
Ζόρο, κράτα γερά!
Γλιστράει πολύ!
Κράτα με γερά, Σάντζι!
Σ' έπιασα.
Πάμε με το τρία. Ένα, δύο, τρία!
Άντε, πλήρωμα, έλα εδώ! Του Μπινκ να πάμε το ποτό!
Πείτε γεια, μην κλαίτε πια! Αυτό δεν θα χαθεί!
Σαν όνειρο η μέρα αυτή Πάντα μένει στην ψυχή!
Το φεγγαρόφως μας κοιτάει! Γλυκά μας τραγουδάει!
Άντε, πλήρωμα, έλα εδώ! Του Μπινκ να πάμε το ποτό!
Πείτε γεια, μην κλαίτε πια! Αυτό δεν θα χαθεί!
Σαν όνειρο η μέρα αυτή Πάντα μένει στην ψυχή!
Το φεγγαρόφως μας κοιτάει! Γλυκά μας τραγουδάει!
Οι άνθρωποι φεύγουν, Λαμπούν.
Αλλά, καμιά φορά, καταλήγεις σε μέρη όπου δεν περίμενες να βρεθείς.
Και γνωρίζεις ανθρώπους που μένουν.
Χρειάζομαι τους φίλους μου, Λαμπούν.
Σε παρακαλώ.
Άσ' τους να φύγουν.
Ζόρο, τη μαΐστρα!
Ας γυρίσουμε το πλοίο.
Καλά, τι είπες τώρα!
Παιδιά! Παιδιά!
Λούφι!
Ναι!
Σου το 'πα, παππού!
Θα πάθεις κάτι αν δεν μου κάνεις φιγούρα σε όλα;
Σ' έπιασαν;
Πού το ξέρεις;
Έχω στήσει αφτί σε αρκετές πόρτες στη ζωή μου.
Μην τον βλέπεις έτσι, είναι ειδικός στην κατασκοπεία.
Θες να ρίξεις;
Εγώ προτιμώ τα σπαθιά, γενικά.
Συμφωνώ.
Τα λατρεύω. Γι' αυτό κι εγώ…
Αυτό, ναι. Ο πλοίαρχος Σμόκερ μου έχει πει να μη μιλάω για τα όνειρά
μου και πολύ.
Γενικά να μη μιλάω.
Γι' αυτό ήθελες να γίνεις Ναυτικός;
Για να εκπαιδευτείς σ' αυτά;
Όχι μόνο γι' αυτό. Τα σπαθιά μου μιλάνε. Από παλιά. Τα έχω μελετήσει και
βρήκα μια συλλογή μοναδικών σπαθιών. Το καθένα έχει κι ένα όνομα. Τα πιο
πολλά τα έχουν πειρατές ή κυνηγοί κεφαλών, πλέον.
Αν μπορούσα, θ' αναζητούσα κάθε ένα απ' αυτά τα σπαθιά για να τα πάρω απ'
τους ανθρώπους που δεν τα αξίζουν.
Λογικά, ο πλοίαρχος Σμόκερ δεν είναι και ο πιο…
υποστηρικτικός άνθρωπος.
Δεν διατάζω εγώ.
Κι εγώ έγινα Ναυτικός επειδή είχα ένα όνειρο.
Τη δικαιοσύνη για όλους αυτούς που έχουν αδικηθεί.
Γιατί ξέρω πώς είναι.
Ο Γκαρπ μας έμαθε ότι ο καλός Ναυτικός δεν ακολουθεί απλώς διαταγές.
Αλλά τον κώδικά του. Τη δική του δικαιοσύνη.
Ο Αντιναύαρχος πρέπει να 'ναι καλός δάσκαλος.
Αν δεν βάραγε, κιόλας…
Μόνη σου ορίζεις το μονοπάτι σου.
Την έφτιαξα την πόρτα.
Πάντως, αν ποτέ βαρεθείς να ζεις εδώ, στον φάρο, έχει πολύ χώρο μέσα
στον Λαμπούν. Ευχαριστώ, φίλε.
Ολόκληρο σπίτι χωράει εκεί μέσα. Θα είσαι πολύ άνετα.
Πόσο τέλειο θα ήταν, ε;
Να μένεις σε φάλαινα;
Αν τα πράγματα πάνε κατά διαόλου, θα το 'χω στον νου μου.
Τι θα κάνουμε με τα φιλαράκια που έχουμε στο πλοίο;
Δεν θα ήθελα να αφήσετε δύο δολοφόνους στη μικρή όασή μου.
Η κοπέλα βοήθησε να σώσουμε τον Ούσοπ.
-Ναι, ε; -Εγώ δεν τους εμπιστεύομαι.
Και καλά κάνεις.
Ναι, θα τους πάρουμε μαζί στο επόμενο νησί και βλέπουμε εκεί τι θα
τους κάνουμε.
Αν φτάσουμε σε άλλο νησί. Λοιπόν, θα είμαι ειλικρινής. Δεν περίμενα πόσο
διαφορετικά θα ήταν τα πράγματα εδώ πέρα.
Δεν έχω τις ικανότητες. Δεν έχω τα σωστά, εργαλεία. Κι η Πυξίδα Πεδίων δεν ξέρω
καν τι είναι. Πώς μπορώ να σας καθοδηγήσω όταν δεν ξέρω ούτε εγώ πού πηγαίνω;
Είμαι έξω απ' τα νερά μου.
Το πλήρωμά μας έξω απ' τα νερά του λειτουργεί καλά.
Η Πυξίδα Πεδίων είναι πολύ απλή.
Μετράει τα μαγνητικά πεδία ανάμεσα στα νησιά. Μόλις φτάσετε σ' ένα νησί
και κάτσετε και λίγο εκεί, η πυξίδα αλλάζει και σας πάει σ' άλλο νησί.
Οκέι, εύκολο ακούγεται.
Απ' τους Δίδυμους Φάρους, θα σας οδηγήσει σε ένα νησί μέσω επτά πιθανών μαγνητικών
πεδίων, οπότε δύο πλοία που έφυγαν απ' το ίδιο μέρος μπορεί ν' ακολουθήσουν
άλλη πορεία.
Αυτό δεν ακούγεται εύκολο.
Έχω μια παλιά πυξίδα κάπου εδώ πέρα. Μετά χαράς να σου δείξω πώς λειτουργεί.
Και να σ' τη δώσω, για το ταξίδι.
Αλήθεια;
Για μένα, οι περιπέτειες έχουν τελειώσει. Πολύ καιρό τώρα.
Νομίζω ότι εσύ θα έπρεπε να την έχεις.
Κάποιοι από τους κορυφαίους πλοηγούς σ' όλο τον κόσμο δεν έφτασαν τόσο μακριά
όσο έχεις φτάσει εσύ.
Δεν θα 'φτανα χωρίς το πλήρωμά μου.
Λουλουδοπαππού, έχεις λίγη μπογιά;
Έτοιμο!
Ωραία, άκουσέ με, Λαμπούν.
Αυτή εκεί η πειρατική σημαία είναι σύμβολο της φιλίας σου με τα Ψάθινα
Καπέλα.
Μην τολμήσεις να ξαναχτυπήσεις το κεφάλι σου όσο την έχεις. Το εννοώ.
Αλλιώς θα την καταστρέψεις.
Ξέρω γιατί περιμένεις τους φίλους σου.
Επειδή πιστεύεις σ' εκείνους.
Να ξέρεις, είσαι ένας από εμάς πια, Λαμπούν. Και θα γυρίσουμε πίσω.
Σ' το υπόσχομαι.
Τασίγκι.
Αρχικελεύστρια Τασίγκι, ακούς;
Πάω στη Μεγάλη Ρότα. Εσύ θα κάτσεις εδώ να προσέχεις το Λογκτάουν. Αναμένεις
διαταγές.
Έγινα κατανοητός;
Όχι.
Τι είπες;
Θα έρθω μαζί σας. Έχω Γκολντ Ρότζερ κι εγώ να κυνηγήσω και θα τον πιάσω
με τα ίδια μου τα χέρια.
Και όποιον άλλον δεν αξίζει να κρατάει σπαθί στα χέρια του.
Τι βλακείες είναι αυτές που λες;
Μια μέρα, δεν θ' ακολουθώ πλέον διαταγές αλλά τον κώδικά μου.
Αυτή η μέρα έφτασε.
Σίγουρα το καταλαβαίνετε κι εσείς αυτό.
Τασίγκι, είδες τα βίντεο πριν μέσα. Ξέρεις για τι είναι ικανές οι
Επιχειρήσεις Μπαρόκ.
Θέλεις να μπλεχτείς σε όλο αυτό για ένα σπαθί;
Για πολλά σπαθιά.
Και, ναι.
Καλώς. Φά' το κεφάλι σου. Πάμε.
Μη διανοηθείς να χορέψεις.
Έτοιμοι να σαλπάρουμε για το πρώτο νησί της Μεγάλης Ρότας;
Στους Δίδυμους Φάρους! Θέλω βοήθεια με τη διαρρύθμιση του φάρου του Κρόκους.
Πηγαίνω λίγο φαΐ στους φίλους μας στο μπουντρούμι. Κανείς δεν θα πεινάσει
στο πλοίο μας.
Είσαι ψυχούλα.
Πόσο πιθανό είναι οι άνθρωποι στο επόμενο νησί να είναι φιλικοί όπως ο Κρόκους;
Και να μας δίνουν και ποτό;
Δεν ξέρουμε τι μας περιμένει. Και δεν έχει και φάση αν ξέρεις.
Λοιπόν, τι πιστεύεις, Ρότζερ; Μπορεί εκείνος που περιμένουμε να 'ναι αυτός.
Αυτός που θα φτάσει στο Νησί του Γέλιου και θα βρει το One Piece.
Λούφι;
Βρήκα το επόμενο νησί.